laion/Wikipedia-Exotic huggingface dataset:
ბექა ოდიშარია

ბექა ოდიშარია (დ. 2 სექტემბერი, 1974, თბილისი) — ქართველი ეკონომისტი, იურისტი, პოლიტიკოსი. საქართველოს 2 მოწვევის (2016, 2020) პარლამენტის წევრი. 1998 წელს დაამთავრა თბილისის სახელმწიფო უნივერსიტეტის ჟურნალისტიკის ფაკულტეტი, ხოლო 2002 წელს თბილისის სამართლისა და ეკონომიკის ინსტიტუტი იურისტ-ეკონომისტის სპეციალობით. 2003 წელს ამერიკის შეერთებული შტატების იუსტიციის დეპარტამენტი - ბუდაპეშტის სამართლის საერთაშორისო აკადემია - „ფულის გათეთრებისა და ტერორიზმის წინააღმდეგ ბრძოლა“. 2005 წელს აშშ-ის კომერციის დეპარტამენტი - „ნედლი ნავთობის გადამუშავების სრული კურსი“. მუშაობდა TBC TV-ში პროექტის მენეჯერად; 2004 წელს დაინიშნა ნავთობის ეროვნული კომპანია „საქნავთობის“ დირექტორად; ბოლო 12 წლის განმავლობაში ეკავა ნავთობის ეროვნულ კომპანია „საქნავთობში“ სხვადასხვა ხელმძღვანელი თანამდებობა. მუშაობდა საქართველოს გადამხდელთა კავშირში (ბიზნესმენთა ფედერაცია) ჯერ აღმასრულებელ დირექტორად, შემდეგ თავმჯდომარის მოადგილედ; 1999-2004 წლებში იყო საქართველოს პარლამენტის უმრავლესობის, დარგობრივი ეკონომიკისა და ეკონომიკური პოლიტიკის კომიტეტის აპარატების უფროსი; 2005-2009 წლებში საქართველოს ნავთობისა და გაზის კორპორაცია, შპს „იორის ველის ნავთობი და გაზის“ გენერალური დირექტორი; 2010 წლიდან კომპანია Jindal Petroleum Operating Company LLC-ის გენერალური დირექტორი. არის რამდენიმე საქველმოქმედო ფონდის დამფუძნებელი. 2013 წლიდან იყო ლატვიის რესპუბლიკის საპატიო კონსული საქართველოში. წოდება ჩამოართვეს 2024 წელს, საქართველოს პარლამენტის ქალი დეპუტატების მიმართ გამოთქმულ შეურაცხმყოფელი განცხადების გამო. 2016-2020 წლებში იყო საქართველოს მე-9 მოწვევის პარლამენტის წევრი (კრწანისის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. 2020 წლიდან არის საქართველოს მე-10 მოწვევის პარლამენტის წევრი (მთაწმინდისა და კრწანისის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. მხარი დაუჭირა კანონპროექტს „უცხოური გავლენის გამჭვირვალობის შესახებ“. ბექა ოდიშარია Facebook-ზე ბექა ოდიშარია — საქართველოს ბიოგრაფიული ლექსიკონი ბექა ოდიშარია — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ „ლატვიამ ბექა ოდიშარიას საპატიო კონსულის წოდება ჩამოართვა“. formulanews.ge. ციტირების თარიღი: 24 აპრილი, 2024. შეამოწმეთ თარიღის პარამეტრი |access-date=-ში (დახმარება) ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 19 დეკემბერი, 2020. ↑ სია: ვინ დაუჭირა „აგენტების კანონს“ მხარი პირველი მოსმენით.
კოლხური ხრამული

კოლხური ხრამული (ლათ. Capoeta sieboldii) — თევზი კობრისებრთა ოჯახისა. განირჩევა ფოჩიანი ზედა ტუჩით. აქვს ორი ულვაში. დინგი შესამჩნევადაა გამოშვერილი. ქვედა ყბაზე კარგად არის გამოხატული ხორკლი. გვერდითი ხაზი შეიცავს 50–58 ქერცლს. მისი სხეულის სიგრძეა 45 სმ. მრავლდება ივნისიდან სექტემბრამდე. გავრცელებულია მცირე აზიის ჩრდილოეთ სანაპიროსა და დასავლეთ ამიერკავკასიაში მდინარე საქარიიდან მდინარე რიონამდე. გვხვდება დასავლეთ საქართველოს თითქმის ყველა მდინარეში, ტბასა და წყალსაცავში. ბინადრობს მტკნარ წყლებში, მდინარეებში: ჭოროხში, ჩაქვში, კინტრიშში, სუფსაში, რიონში, ენგურში, კოდორში, ბზიფში, ფსოუში; პალიასტომის, შავნაბადის, ამტყელისა და ბებესირის ტბებში; ტყიბულის, გუმათისა და სხვა წყალსაცავებში. სარეწაო მნიშვნელობის თევზია. ამიერკავკასიის ენდემური სახეობაა. ↑ Capoeta sieboldii (Steindachner, 1864) ↑ კოლხური ხრამული // National Geographic
კოლხური ტობი

კოლხური ტობი (ლათ. Chondrostoma colchicum) — თევზი კობრისებრთა ოჯახისა. ზომიერად წაგრძელებული სხეული აქვს. მისი სხეულის სიგრძეა 20–30 სმ. მდინარე ყუბანში, სტავროპოლის ტერიტორიაზე გვხვდება სიგრძით 40 სმ-მდე. წონა 200 გრ. გვხვდება რუსეთის, საქართველოს, სომხეთის, აზერბაიჯანისა და თურქეთის ტერიტორიაზე. მტკნარი წყლის თევზია. ზურგის მხარე მუქია, მუცლის მხარე ღია მოთეთრო. ზურგისა და კუდის ფარფლების ბოლოები მუქი. დანარჩენი ფარფლები ნარინჯისფერი. ზურგის ფარფლში 8–9 რბილი სხივია, ანალურში 9–10. სქესობრივ სიმწიფეს 3-4 წლისა აღწევს. უმეტესწილად იკვებება წყალმცენარეებითა და დეტრიტით. ტოფობას იწყებს ადრე გაზაფხულზე, მარტიდან და გრძელდება ზაფხულის ბოლომდე. ქვირითს ყრის ქვიან გრუნტზე. ნაყოფიერება 2–13 ქვირითი. ბინადრობს დასავლეთ საქართველოს მდინარეებში: ჭოროხში, ჩაქვში, კინტრიშში, ნატანებში, სუფსაში, რიონში, ხობში, ენგურში, კოდორში, ბესლეთში, გუმისთაში, მჭიშთაში, ბზიფში და ამტყელის ტბაში. სარეწაო მნიშვნელობა არ აქვს. სამოყვარულო თევზჭერის ობიექტია. ↑ Chondrostoma colchicum, Colchic nase - FishBase ↑ Chondrostoma colchicum (Колхидский подуст) ↑ Колхидский подуст - Дирекция особо охраняемых.... დაარქივებულია ორიგინალიდან — 2020-08-13. ციტირების თარიღი: 2020-05-18. ↑ საქართველოს რეგიონული განვითარების და ინფრასტრუქტურის სამინისტროს...
ჩვეულებრივი ქაშაპი

ჩვეულებრივი ქაშაპი (ლათ. Leuciscus leuciscus) — თევზი კობრისებრთა ოჯახისა. მისი სხეულის სიგრძეა ჩვეულებრივ 15 სმ, მაქსიმალური დარეგისტირებული სიგრძე 40 სმ. მაქსიმალური წონა 1,0 კგ. გავრცელებულია ევროპის მთელ ტერიტორიაზე პირენეების აღმოსავლეთიდან და ალპებიდან ჩრდილოეთისაკენ, ყირიმში, კავკასიასა და ქვემო ვოლგაზე, აგრეთვე ციმბირში გარდა წყნარი ოკეანის აუზის მდინარეებისა. სიცოცხლის ხანგრძლივობა 16 წელი. უმეტესწილად მდინარეებში ბინადრობს. მრავლდება მაისიდან სექტემბრამდე, ქვაქვიშიან ადგილებში. გვხვდება საქართველოშიც. ↑ შპს „საქგზამეცნიერება“ ↑ Leuciscus leuciscus (Linnaeus, 1758) ↑ Расс Т. С. Жизнь животных. Том 4, часть 1. Рыбы. Под ред. проф. Т. С. Расса. - М.: Просвещение, 1971
მუკუზნის პირველი ეკლესია

მუკუზნის პირველი ეკლესია— არქიტექტურული ძეგლი გურჯაანის მუნიციპალიტეტის სოფელ მუკუზნის სამხრეთ დასავლეთით 1 კილომეტრზე. მდინარე ჭერმისხევის მარჯვენა ნაპირზე, სასაფლაოზე. განეკუთვნება გვიანდ შუა საუკუნეს. ეკლესია დარბაზულია (6,6 x 4 , 64 მეტრი) ნაგებია რიყი ქვითა და კირის დუღაბით. წყობა ირეგულარულია. დასავლეთ კედლეში დიდრონი, ბრტყელი რიყის ქვებია ჩასმული, დაზიანებულია, ჩამოქცეულია კამარა და კონქი. აღმოსავლეთ კედელს მთელ სიმაღლეზე ბზარი დაუყვება. შენობა ნაწილობრივ მიწაშია ჩამჯდარი და მცენარეულობითაა დაფარული. ეკლესიის შესასვლელი სამხრეთიდანაა. კარი სწორკუთხაა, აღმოსვლეთით ნალისებრი მოხაზულობის აბსიდაში, შიგნიდან გარეთკენ თანდათან დავიწროებული, თარაზულად გადახურული სარკმელია გაჭრილი. აფსიდის ორივე გვერდში თითო მცირე ზომის სწორ კუთხა ნიშაა. გიორგობიანი კ., საქართველოს ისტორიისა და კულტურის ძეგლთა აღწერილობა, ტ. 1-I, თბ., 2013. — გვ. 193.
დიდოსტატი (ჭადრაკი)

დიდოსტატი — საჭადრაკო ტიტული, რომელსაც მსოფლიო ჭადრაკის ფედერაცია (FIDE) ანიჭებს მოჭადრაკეს. დიდოსტატის ტიტული უმაღლესია საჭადრაკო სამყაროში თუ არ ჩავთვლით მსოფლიო ჩემპიონის ტიტულს. დიდოსტატის ტიტულის მოპოვების შემდეგ, მოჭადრაკეს იგი უკავია მთელი სიცოცხლის განმავლობაში, გამონაკლისის სახით ჩამოერთმევა თაღლითობისას. დიდოსტატის ტიტულის მსგავსად დაბალ საფეხურზე მდგომი ტიტულებისა: საერთაშორისო ოსტატი (IM), ფიდეს ოსტატი (FM)] მოპოვება შესაძლებელია თანაბრად კაცებისა და ქალებისთის, თუმცა ძირითადად აღნიშნულ ტიტულს მამაკაცები ფლობენ. პირველი სამი ქალი, რომელმაც შეძლო მოეპოვებინა დიდოსტატის ტიტული იყვნენ ნონა გაფრინდაშვილი (1978), მაია ჩიბურდანიძე (1984) და ჟუჟა პოლგარი (1991). Sunnucks, Anne (1970), The Encyclopaedia of Chess, St. Martins Press, ISBN 978-0-7091-4697-1 ↑ Administrator. Chiburdanidze, Maia FIDE Chess Profile – Players Arbiters Trainers. ratings.fide.com.
სარკისებრი კობრი

სარკისებრი კობრი — სელექციის გზით გამოყვანილი კობრის ხელოვნური ჯიში. აქვს ძალიან დიდი ქერცლი, წაგრძელებული, ოდნავ შეზნექილი ფორმა. თავი დიდია, პირი დაბალი. ფარფლი მოყვითალო ან მურა ფერისაა. მისი სხეულის სიგრძე 1–1,5 მ, ხოლო წონა 20-25 კგ აღწევს. ზოგჯერ ხელოვნური წყალსატევებიდან ხვდება საერთო მოხმარების ტბებსა და მდინარეებში. ველურ ბუნებაში გავრცელებულია მდინარეთა ნამდინარევსა და ნაგუბებში წყლის მცენარეულობით მდიდარ და ლამიან ფსკერზე. ხელოვნურ წყალსატევებში კვებავენ კომბინირებული საკვებით, ველურ ბუნებაში ყოფნისას იკვებება ფსკერული მცენარეუოლობით, მოლუსკებითა და სხვა ორგანიზმებით. სიცოცხლის საშუალო ხანგრძლივობა 20 წელი. მრავალ ქვეყანაშია კულტივირებული. სარკისებრი კობრი შემოყვანილია საქართველოშიც, მათ შორის კუმისის ტბაში. სამოყვარულო და სპორტული თევზჭერის ობიექტია. ↑ Зеркальный карп: описание и кормовая база ↑ Зеркальный карп — Cправочник рыболова ↑ დემეტრაშვილი მ., ქართული საბჭოთა ენციკლოპედია, ტ. 5, თბ., 1980. — გვ. 567.
თეთრი ტბა (ვოლოგდის ოლქი)

თეთრი ტბა (რუს. Белое озеро) — ტბა რუსეთში, ვოლოგდის ოლქში. მიეკუთვნება კასპიის ზღვის აუზს. მდებარეობს ზღვის დონიდან 113 მ სიმაღლეზე. ზედაპირის ფართობი 1290 კმ², საშუალო სიღრმე 4,1 მ, მაქსიმალური 20 მ. ტექტონიკური წარმოშობისაა, ჩამოყალიბდა მცირე ამპლიტუდური აზევებებისა და დედამიწის ქერქის დაძირვის შედეგად. ნაპირები დამრეცია, პრაქტიკულად მოკლებულია უბეებსა და ყურეებს, გრუნტი ლამიან-ქვიშიანია. მომრგვალო ფორმისაა. სიგრძე 43 კმ, სიგანე 32 კმ-მდე. სანაპირო ხაზის სიგრძეა 126 კმ. ნაპირებთან წყალმარჩხია, ადგილ-ადგილ კილომეტრზე სიღრმე არ აჭარბებს 1 მ-ს. ტბის თანამედროვე ჰიდროლოგიური რეჟიმი ჩამოყალიბდა კროხინოს კაშხლის რეკონსტრუქციის შედეგად 1963–64 წლებში, როდესაც თეთრი ტბა მდინარე შექსნასთან ერთად გახდა შექსნის წყალსაცავის ნაწილი. შედეგად მოხდა ტბის მორფოლოგიური პარამეტრებისა და ჰიდროლოგიური რეჟიმის მკვეთრი ცვლილება; თეთრი ტბის ფართობი გაიზარდა 1126-დან 1284 კმ²-მდე, წყლის საშუალო დონემ მოიმატა 2,2-იდან 4,1 მ-მდე, წყლის მასის მოცულობამ 2,8-იდან 50 კუბურ კმ-მდე, ხოლო გამჭვირვალობა შემცირდა 1,7-ჯერ. ტბას ერთვის 17 მდინარე, რომელთაგან უდიდესია კოვჟა და კემა. გამოედიება მდინარე შექსნა. შტორმიან ამინდში მნიშვნელოვნად ღელავს, წყლის სიმღვრივე მატულობს 25 მგ/ლ-მდე. ივლისში წყალი თბება 20 °С-მდე. იძგიფება ნოემბრის დასაწყისიდან მაისის შუა რიცხვებამდე. მინერალიზაცია 120 მგ/ლ. ტბის სამხრეთ-დასავლეთ ნაწილის ირგვლივ გადის ბელოზერსკის არხი. ბევრია ორგანული ნივთიერება. მდიდარია თევზით, განვითარებულია თევზჭერა. მოიპოვება ტბის ცქიმურა, ფარგა, კაპარჭინა, წერი, ქორჭილა, იდი, ბლიკა, ნაფოტა და სხვა. სამხრეთ სანაპიროზეა ქალაქ ბელოზერსკი. რუსეთის ტბები თეთრი ტბა — სტატია დიდი რუსული ენციკლოპედიიდან (რუსული) ↑ Научно-популярная энциклопедия «Вода России» ↑ Энциклопедия озёр: Белое озеро (Вологодская область). დაარქივებულია ორიგინალიდან — 2020-09-29. ციტირების თარიღი: 2020-05-18. ↑ 3.0 3.1 Н. Л. Болотова. Об озере белом замолвите слово... ↑ Белое озеро // Географическая энциклопедия
რუსეთის ტბები

რუსეთის ტერიტორიაზე — 2,7 მილიონზე მეტი მტკნარი და მლაშე ტბაა, რომელთა საერთო ფართობია 400 ათ. კმ²-ზე მეტი (კასპიის ზღვა-ტბის გამოკლებით). ტბიური წყლების საერთო მარაგი აღწევს 26 ათ. კმ³-ს. ტბების დიდ ნაწილს აქვს მყინვარული წარმოშობა. რუსეთის ტერიტორიის საერთო ტბიანობა აჭარბებს 2 %-ს და მერყეობს 12,6 %-იდან პრაქტიკულად ნულოვან ნიშნულამდე. ყველაზე ტბიური რაიონია რუსეთის ჩრდილო-დასავლეთი ნაწილი, კერძოდ, კარელია, სადაც 61 ათ.-ზე მეტი ტბაა. რუსეთის ევროპული ნაწილის უდიდესი ტბებია (რომლებიც განლაგებულია მის ჩრდილო-დასავლეთით) ლადოგი და ონეგი (ფართობით 17,680 და 9720 კმ² შესაბამისად); ჩუდ-ფსკოვის ტბა ესტონეთთან საზღვარზეა (3550 კმ²); ილმენი (დაახლოებით 1000 კმ², ფართობი იცვლება წყლის დონის შესაბამისად) და აგრეთვე ტოპოზერო, ვიგოზერო და სხვები „ტბიურ მხარეს“ შეადგენენ. რუსეთის უდიდესი ტბაა (კასპიის გამოკლებით) ბაიკალი, რომელიც ამასთანავე უღრმესია დედამიწაზე; იგი შეიცავს რუსეთის ტბიური მტკნარი წყლის 85 %-ს და მსოფლიო მტკნარი წყლების მარაგის 22 %-ს. ტბის სიგრძეა 636 კმ, საშუალო სიგანე 48 კმ; საერთო ფართობი 31,7 ათ. კმ²; მაქსიმალური სიღრმე 1620 მ. ბაიკალი განლაგებულია რიფტულ ხეობაში და მისი ასაკია დაახლოებით 25 მლნ. წელი. დიდი სიღრმეებით გამოირჩევა აგრთვე ტბა ტელეცკოე (325 მ) ალთაიში და ხანტაის ტბა (420 მ) კრასნოიარსკის მხარეში. რუსეთის ტბების უდიდესი ნაწილი მიეკუთვნება შედარებით პატარა ტბების ჯგუფს; არსებობს მარილიანი ტბებიც, რომელთაგან უდიდესია ციმბირის სამხრეთ-დასავლეთით მდებარე ჩანის ტბა (1990 კმ²). ↑ Большая Российская энциклопедия. В 30 томах. Вводный том. Россия. 2004 ↑ Большая российская энциклопедия. დაარქივებულია ორიგინალიდან — 2019-04-19. ციტირების თარიღი: 2020-05-18. ↑ Байкал // Большая советская энциклопедия ↑ Чаны // Научно-популярная энциклопедия «Вода России»
1043

ვიკისაწყობში არის გვერდი თემაზე: 1043 1043 (ათას ორმოცდასამი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის XI საუკუნის მე-5 დეკადის მე-3 წელი. იაროსლავ I-ის ვაჟმა ვლადიმირმა განახორციელა უშედეგო ლაშქრობა კონსტანტინოპოლზე მთავარი სტატია: კატეგორია:დაბადებული 1043. ვლადისლავ I ჰერმანი — პოლონეთის მთავარი (1079—1102 წლები), პიასტების დინასტიის წარმომადგენელი (გ.1102) მთავარი სტატია: კატეგორია:გარდაცვლილი 1043. იოანე ორფანოტროფოსი — ბიზანტიის პოლიტიკური მოღვაწე საქართველო საქართველოს სამეფო : ბაგრატ IV, ძე გიორგი I-ისა - ერთიანი საქართველოს მეფე (1027 - 1072) კახეთის სამთავრო : გაგიკი - კახეთის ქორეპისკოპოსი (1029 - 1058) თბილისის საამირო : ჯაფარ III იბნ ალი - თბილისის ამირა (1012-1045) საქართველოს ეკლესია : მელქისედეკ I - საქართველოს კათოლიკოს-პატრიარქი (1039 - 1045) (მეორეჯერ) სამხრეთი კავკასია ანისის სამეფო : გაგიკ II - ანისის (შირაკის) მეფე (1042-1045) ვანანდის სამეფო : გაგიკ-აბასი - ვანანდის (ყარსის) მეფე (1029-1065) სიუნიკის სამეფო : სუმბატ II - სიუნიკის მეფე (1019-1070) სამხრეთ-დასავლეთი აზია ბიზანტიის იმპერია : კონსტანტინე IX მონომახი - ბიზანტიის იმპერატორი (1042 - 1055) სელჩუკთა სახელმწიფო : თოღრულ-ბეგი - სულთანი (1038 - 1063) ღაზნევიდების სახელმწიფო : მაუდიდ I - სულთანი (1041 - 1050) ბაღდადის სახალიფო : ალ-ქაიმი - ბაღდადის ხალიფა (1031 - 1075) აღმოსავლეთი ევროპა კიევის რუსეთი : იაროსლავ I ბრძენი – დიდი მთავარი (1019-1054) პოლონეთი : კაზიმირ I – დიდი მთავარი (1039-1058) დასავლეთი ევროპა საღვთო რომის იმპერია : ჰაინრიხ III - გერმანიის მეფე და საღვთო რომის საღვთო იმპერიის იმპერატორი (1039 – 1056) საფრანგეთი : ანრი I - საფრანგეთის მეფე (1031 - 1060) ინგლისი : ედვარდ III აღმსარებელი - ინგლისის მეფე (1042 - 1066) წმინდა საყდარი : ბენედიქტ IX - რომის პაპი (1032 - 1044)
სერგო რატიანი

სერგო რატიანი (დ. 27 ნოემბერი, 1967, თბილისი) — ქართველი პოლიტიკოსი, ფილოსოფოსი. 1991 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოსოფიის ფაკულტეტი, ხოლო 1989 წელს იმავე უნივერსიტეტის უცხო ენების შემსწავლელი კურსი, გერმანული ენა, 1994 წელს — თბილისის სახელმწიფო უნივერსიტეტის ასპირანტურა. 1991-1993 წლებში იყო მასწავლებელთა გადამზადების ინსტიტუტის რელიგიის კათედრის მეცნიერ-მუშაკი. 1993-1996 წლებში —თბილისის სასულიერო აკადემიის მასწავლებელი. 1995-1997 წლებში — შპს „კავკასიის“ დირექტორის მოადგილე. 1997-2002 წლებში — შპს „არილის“ დირექტორი. 2001-2002 წლებში მუშაობდა თბილისის სახელმწიფო უნივერსიტეტის უფროსი მასწავლებლად. 2002-2006 წლებში იყო თბილისის ილ. ჭავჭავაძის სახელობის ენისა და კვლევების უნივერსიტეტის კათედრის გამგის მოვალეობის შემსრულებელი. 2006-2008 წლებში ილ. ჭავჭავაძის სახელობის სახელმწიფო უნივერსიტეტის ასოცირებული პროფესორი. 2006-2012 წლებში — ილიას სახელმწიფო უნივერსიტეტის ადმინისტრაციის ხელმძღვანელი. 2008 წლიდან არის ილ. ჭავჭავაძის უნივერსიტეტის სრული პროფესორი. 2012-2016 წლებში იყო საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. 2016-2020 წლებში — საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“, ხოლო 2017 ფრაქცია „ევროპული საქართველო — მოძრაობა თავისუფლებისთვის“ წევრი. სერგო რატიანი — საქართველოს ბიოგრაფიული ლექსიკონი სერგო რატიანი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ სერგო რატიანი — ქონებრივი მდგომარეობის დეკლარაცია[მკვდარი ბმული]
გელა სამხარაული

გელა სამხარაული (დ. 4 სექტემბერი, 1970, ახმეტა) — ქართველი ეკონომისტი, ინჟინერი, პოლიტიკოსი. დაამთავრა ივანე ჯავახიშვილის სახელობის თბილისის სახელმწიფო უნივერსიტეტი ინჟინერ-ეკონომისტის კვალიფიკაციით. 1987–1989 წლებში მუშაობდა თბილისის თბოგაერთიანებაში ზეინკლად. 1992–1996 წლებში იყო ფირმა „ალიდა“. 1996–1998 წლებში — ქართულ-იტალიური ბანკი „ინდუსტრიაბანკი“, სამეთვალყურეო საბჭოს თავმჯდომარე. 1998–2000 წლებში იყო ქართულ-იტალიური შპს „საქართველო“, კომერციული დირექტორი. 2000–2005 წლებში — შპს „ფალავანი“, კონსულტანტი. 2005–2012 წლებში „დია ალავერდი“ დირექტორი; 2006–2007 წლებში იყო „დია გრუპი“, დირექტორი. 2012–2016 წლებში იყო საქართველოს მე-8 მოწვევის პარლამენტის წევრი (თელავის მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“. 2016–2020 წლებში იყო საქართველოს მე-9 მოწვევის პარლამენტის წევრი (ახმეტის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. 2021 წლის 27 მაისიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“ (ჩაანაცვლა ირაკლი სესიაშვილი). გელა სამხარაული — საქართველოს ბიოგრაფიული ლექსიკონი გელა სამხარაული — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ „პარლამენტმა დაამტკიცა 3 ახალი პარლამენტარის უფლებამოსილება“. რადიო თავისუფლება. ციტირების თარიღი: 2 ივნისი, 2021. შეამოწმეთ თარიღის პარამეტრი |access-date=-ში (დახმარება)
დიმიტრი სამხარაძე

დიმიტრი სამხარაძე (დ. 16 მაისი, 1981, ქუთაისი) — ქართველი პოლიტიკოსი. დაამთავრა საზოგადოებრივი კოლეჯი „ორიენტირი“ და რუსეთის აკადემიის სახელმწიფო სამსახურისა და მართვის საერთაშორისო ინსტიტუტი პერსონალის მართვის სპეციალობით. 2001-2002 წლებში იყო „LTD IVI oy FINLAND“ პროექტმენეჯერი; 2003 წელს 5 „Line production“ რეკორდ მენეჯერი; 2003-2005 წლებში შპს „ლევიკოს“ ფინანსური მენეჯერი; 2004-2009 აზოტის ქარხნის შესყიდვების მენეჯერი; 2008 წელს „Baltic tank.oy“, ბიზნეს გადამზადება; 2009-2011 წლებში „Vitakan oy“ წარმომადგენელი კავკასიაში; 2012-2015 წლებში მუშაობდა სპორტისა და ახალგაზრდობის საქმეთა სამინისტროში; 2015-2016 წლებში ბავშვთა და ახალგაზრდობის ეროვნულ ცენტრში. 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. ცნობილია სკანდალური განცხადებებით, სიძულვილის ენის გამოყენებითა და ოპონენტების შეურაცხყოფით. მხარი დაუჭირა კანონპროექტს „უცხოური გავლენის გამჭვირვალობის შესახებ“. დიმიტრი სამხარაძე — საქართველოს ბიოგრაფიული ლექსიკონი დიმიტრი სამხარაძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ თანამდებობის პირის ქონებრივი მდგომარეობის დეკლარაცია: დიმიტრი სამხარაძე. declaration.gov.ge (27 დეკემბერი, 2019). ციტირების თარიღი: 19 მაისი, 2020.[მკვდარი ბმული] ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 19 დეკემბერი, 2020. ↑ „ამდენი ხანია, გიტარებთ“ - ვინ აკრიტიკებს სპორტსმენებს „აგენტების კანონის“ დაგმობის გამო. "radiotavisupleba.ge" (მაისი 03, 2024). ↑ სია: ვინ დაუჭირა „აგენტების კანონს“ მხარი პირველი მოსმენით.
მოკლეკუდა სცინკი

მოკლეკუდა სცინკი (ლათ. Tiliqua rugosa) — ხვლიკი სცინკისებრთა ოჯახისა. მისი სხეულის სიგრძეა 35–36 სმ. ტანი მასიურია, აქვს დიდი თავი და მოკლე კუდი, დაფარულია სქელი ხორკლიანი ქერცლით. შეფერილია ზეთისხილისფერ ან წითელ-ყავისფერ ტონებში. გავრცელებულია ავსტრალიის ბუჩქნარიან სტეპებში და ნახევარუდაბნოებში. თხრის არაღრმა ჰორიზონტალურ სოროებს. იკვებება ბალახოვანი მცენარეების ფოთლებით, ყვავილებითა და ნაყოფებით, მწერებით და ლოკოკინებით, რომლებსაც ნიჟარებიდან მასიური კბილების დახმარებით აცალკევებს. მოკლეკუდა სცინკისათვის დამახასიათებელია ნამდვილი ცოცხლადშობა, პლაცენტის განვითარებით. მარტში შობს 2–3 ნაშიერს. Короткохвост // Большая советская энциклопедия, т. 13 — М. : Советская энциклопедия, 1973; Иорданский Н. Н. КОРОТКОХВОСТ // Большая российская энциклопедия. т. 15. — М., 2010. — стр. 362.
მიწის ნაკვეთის გეგმა

მიწის ნაკვეთის გეგმა (ასევე ცნობილი როგორც გენერალური გეგმა) — ადგილის გეგმის ნაირსახეობა, რომელიც ასახავს მიწის ნაკვეთის საკადასტრო საზღვრებს, დაგეგმარებულ ობიექტს (შენობა ან ნაგებობა) და მის წარმოსახვითი ღერძების ხაზებს, გაბარიტულ და ღერძებსშორის ზომებს, აბსოლუტურ ჰორიზონტალურ და ვერტიკალურ ნიშნულებს (დადგენილ კოორდინატთა სისტემაში), მიწის ნაკვეთის გამწვანების და სხვა ასპექტებს. მიწის ნაკვეთის გეგმა არქიტექტურული პროექტის განუყოფელი ნაწილია და სავალდებულოა შესადგენად მშენებლობის ნებართვის მისაღებად, როგორც სანებართვო დოკუმენტაციის ნაწილი. ის ასევე გამოიყენება გეოტექნიკურ კვლევებში, ნაკვლევი გრუნტის ლოკალიზებისთვის. ↑ მშენებლობის ნებართვის გაცემისა და შენობა-ნაგებობის ექსპლუატაციაში მიღების წესი და პირობები. საქართველოს მთავრობის დადგენილება N255 გვ. მუხლი 13 პ. „ვ“. საქართველოს საკანონმდებლო მაცნე (2019). ციტირების თარიღი: 17.05.2020. ↑ მშენებლობის ნებართვის გაცემისა და შენობა-ნაგებობის ექსპლუატაციაში მიღების წესი და პირობები. საქართველოს მთავრობის დადგენილება N255 გვ. მუხლი 11 პ. „1/ა“ და მუხლი 13 პ. „1/ვ“. საქართველოს საკანონმდებლო მაცნე (2019). ციტირების თარიღი: 17.05.2020.
სეგოზერო

სეგოზერო (რუს. Сегозеро) — ტბა რუსეთში, კარელიის რესპუბლიკაში. მიეკუთვნება თეთრი ზღვის აუზს. მდებარეობს ზღვის დონიდან 120 მ სიმაღლეზე. ზედაპირის ფართობი 815 კმ², მაქსიმალური სიღრმე 103 მ. 1957 წელს მდინარე სეგეჟის სათავეში კაშხლის აშენების შედეგად გადაიქცა წყალსაცავად, წყლის დონემ აიწია 6,3 მ-ით. წყალსაცავის აშენებამდე ტბის ფართობი შეადგენდა 753 კმ²-ს, კუნძულებთან ერთად 782 კმ²-ს. სანაპირო ხაზი შეჭრილ-შემოჭრილია. არის 70-ზე მეტი კუნძული, რომელთა უმეტესობა ტბის ჩრდილოეთ ნაწილშია. იძგიფება ჩვეულებრივ დეკემბერში, ყინულისგან თავისუფლდება მაისში. დონის რყევის მრავალწლიანი მაქსიმალური ამპლიტუდა შეადგენს 2,49 მ-ს, საშუალო 1,5 მ-ს. ერთვის მრავალი მდინარე, რომელთაგან აღსანიშნავია ლუჟმა, ვოლომა, სანდა და სხვა. ტბიდან გამოედინება მდინარე სეგეჟა, რომელიც ერთვის ვიგოზეროს წყალსაცავს. საზრდოობს თოვლისა და წვიმის წყლით. სეგოზეროში გვხვდება თევზის 17 სახეობა, მათ შორის: ჩრდილოეთის ორაგული, პალია, ევროპული ჭაფალა, სიგი, ჰარიუსი, წერი, ჩვეულებრივი ნაფოტა, იდი, კვირჩხლა, თეთრულა, კაპარჭინა, ღლაბუტა, ქორჭილა, მტკნარი წყლის ჩიქვი და სხვა. რუსეთის ტბები ↑ 1.0 1.1 Сегозеро // Научно-популярная энциклопедия «Вода России»
გენერალური გეგმა (მრავალმნიშვნელოვანი)

გენერალური გეგმა შეიძლება აღნიშნავდეს: გენერალური გეგმა — საჯარო და კერძო სექტორში, დაგეგმვის როგორც წესი არაფორმალური ინსტრუმენტი (დოკუმენტი), რომელიც ასახავს კონკრეტული ტერიტორიის/თემატიკის (დარგის) განვითარების ხედვას გარკვეულ პერიოდზე; მიწათსარგებლობის გეგმა — ქალაქთმშენებლობითი გეგმა, ქვედა ტაქსონომიური დონის ფორმალური დაგეგმვის ინსტრუმენტი, რომელიც განსაზღვრავს თვითმმართველობის მთლიან ან მის ცალკეული ნაწილების მიწათსარგებლობის (ტერიტორიების გამოყენების) და განაშენიანების ძირითად პირობებსა და პარამეტრებს, გარემოსა და/ან უძრავი კულტურული მემკვიდრეობის დაცვის რეჟიმებს, ინფრასტრუქტურის განვითარების სივრცით ასპექტებსა და განსახლების ტერიტორიულ საკითხებს. მიწის ნაკვეთის გეგმა — კონკრეტული მიწის ნაკვეთის სამშენებლოდ გამოყენების ცალკეული ასპექტების ამსახველი დოკუმენტი, ე.წ. „გენგეგმა“.